Union Brygge

Union Brygge er markedsnavnet på et bolig- og næringsområde i bydelen Grønland på Strømsø i Drammen. Navnet ble lansert i november 1999, av Union Eiendomsutvikling da de publiserte sine planer for et byggeprosjektet på inntil 600 leiligheter på det gamle industriområdet på Grønland. Union Brygge endte med og bli det største boligprosjektet i Drammen sentrum noensinne.

I området finner man gang- og sykkelbrua Ypsilon, som ble åpnet 16. januar 2008, konsertscenen Union Scene med en rekke kulturaktører og Drammen kunnskapspark med Drammensbiblioteket og Høgskolen i Sørøst-Norge med nærmere 2000 studenter  Det er også et boligområde med mer enn 450 leiligheter og 128 studenthybler. Torget ved Papirbredden fikk i 2009 navnet Grønland torg etter et politisk vedtak. Union Brygge ligger i gangavstand til Drammen stasjon med Flytoget, busstasjon og taxi.

Historie
I tidligere år var området bedre kjent som Grønland og besto i hovedsak av papirindustri og arbeiderboliger. A/S Forenede Papirfabrikker ble startet i 1907. Foranledningen var at disponent Haakon Kierulf og ingeniør Emil Ryberg i 1905 startet firmaet Gaaseved med én papirmaskin i Tollbodgaten. Papirproduksjonen ga et gunstig økonomisk resultat. De kjøpte da et område på  m² på Grønland og startet opp med to papirmaskiner. 31. juli 1912 ble fabrikken herjet av en brann, som la mesteparten av bygningene i aske. Bare fyrhuset og en lagerbygning var noenlunde uskadd. I begynnelsen av 1913 (under gjenoppbyggingen) overtok Union Paper Co Ltd AS samtlige aksjer i selskapet, som da ble et datterselskap. I 1915 ble maskin nummer tre installert og den produserte "Greaseproof". Maskin nummer fire ble startet våren 1917. Produksjonene gikk fra  kg i 1916 til  i 1964. Drammen Paper Mills ble kjøpt i 1969 og disse produserte hovedsakelig mykpapir (husholdningspapir). Drammen Paper Mills ble startet i 1905 og omdannet i 1927, da det ble overtatt av Bergens Privatbank. I 1969 ble det overtatt av Union.

9. desember 1971 raste en stor del av en tomt tilhørende papirfabrikken ut i Drammenselva, og flere maskiner og mennesker fulgte med, heldigvis uten dødsfall. Det ble etter dette satt i gang arbeid med spunting, og ny konverteringshall så dagens lys. «Pollenkvartalet» med 144 leiligheter og næringslokaler ligger der nå.

I 1975 var det sju papirmaskiner som gikk, av disse var to automatiske maskiner for toalett- og håndkleruller som produserte over  ruller pr. døgn (to skift). Fabrikkområdet utgjorde ca. 40 mål, det var 450 ansatte og en omsetning på ca. 150 millioner kroner. Høsten 1976 ble sju bolighus revet da det skulle bygges ny returpapirfabrikk på tomten. Imidlertid startet nedgangstidene allerede i 1978, og arbeidet ble lagt på is. I 1979 var Union på randen av konkurs. 

I løpet av sommeren 1981 ble det fylt opp med litt over  m³ stein i elva som en kontrafylling utenfor det som er Pollenkvartalet i dag. Pris ca 1,2 millioner.

1. september 1986 ble all produksjon overtatt av Union Mykpapir AS som var eid av svenske Mo och Domsjö. Union trakk seg ut av dette høsten 1987, og Holmen Hygiene AS ble dannet. Disse overtok maskiner og alle ansatte, mens Union beholdt bygningsmassen. 7. mars 1988 begynte det å brenne i Holmen Hygienes råvarelager (på plassen foran Papirbredden). Ca. 300 tonn papir og  m² ble skadet. 26. oktober 1988 besluttet styre å legge ned produksjonen, og 1. februar 1989 mistet 136 arbeidere jobben. 8. desember 1988 kl. 12:03 begynte det å brenne i Hall 2 på Arbo. Bygningsmassen var på  m² og i løpet av tre døgn var alt nedbrent. Etterslukking pågikk i ca. 14 dager. Her var lageret for dopapir og tørkepapir. 

Union Eiendom, som var underlagt Union papirfabrikk i Skien, ble opprettet i 1986 for å ivareta fabrikkanlegget på Grønland i Drammen, som var blitt nedlagt. I 1999 ble Union Paper Co i Skien kjøpt opp av Norske Skog, som da solgte ut Union Eiendom til Selvaag Eiendom (48 %), Aspelin Ramm gruppen (48 %) og Vedal AS (4 %). Selskapet fikk navnet Union Eiendomstuvikling AS.

Referanser

Eksterne lenker
 

Bosetninger i Drammen